ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_\_\_\_\_\_\_\_\_ 2017 թվականի N\_\_\_\_\_-Ա

**ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ԱՄՐԱՑՆԵԼՈՒ ՄԱՍԻՆ**

Ղեկավարվելով Հայաստանի Հանրապետության քաղաքացիական օրենսգրքի 685-րդ հոդվածով, «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ, 13-րդ հոդվածներով և Հանքարդյունաբերության ոլորտի թափանցիկության բարելավում ծրագրի իրականացումն ապահովելու նպատակով Հայաստանի Հանրապետության կառավարությունը ո ր ո շ ու մ է.

1. «Հայաստանի Հանրապետության կառավարության աշխատակազմ» պետական կառավարչական հիմնարկին ամրացված 2,941,500 դրամ արժեքով 1 միավոր սկաները (համակարգիչների համար)` մինչև 2017 թվականի դեկտեմբերի 30-ը ժամկետով, անհատույց օգտագործման իրավունքով ամրացնել «Հանրապետական երկրաբանական ֆոնդ» պետական ոչ առևտրային կազմակերպությանը՝ քաղ. Երևան 0025, Չարենցի փող., 46 շենքի հասցեում տեղադրելու և Հանքարդյունաբերության ոլորտի թափանցիկության բարելավում ծրագրի շրջանակներում՝ Հայաստանի Հանրապետության կառավարության աշխատակազմի և «ՎԻ ԻՔՍ ՍՈՖԹ» սահմանափակ պատասխանատվությամբ ընկերության միջև 2016 թվականի մայիսի 18-ին կնքված NՀՀԿԱ-ՇՀԾՁԲ-15/6-16/23 ծածկագրով գնման պայմանագրով սահմանված պարտավորությունների կատարման համար օգտագործելու պայմանով:

2. Առաջարկել «Հանրապետական երկրաբանական ֆոնդ» պետական ոչ առևտրային կազմակերպության տնօրենին՝ թույլատրել սույն որոշման 1-ին կետում նշված սարքավորման տեղադրումը քաղ. Երևան 0025, Չարենցի փող., 46 շենքի հասցեում և դրա շահագործումը, ինչպես նաև Հայաստանի Հանրապետության օրենսդրությամբ սահմանված կարգով պահպանել գույքը:

3. Հայաստանի Հանրապետության կառավարության աշխատակազմի ղեկավար-նախարարին՝ մեկամսյա ժամկետում ապահովել սույն որոշման 1-ին կետում նշված գույքի անհատույց օգտագործման պայմանագրի կնքումը և հանձնման-ընդունման աշխատանքների իրականացումը:

**ՏԵՂԵԿԱՆՔ-ՀԻՄՆԱՎՈՐՈՒՄ**

**ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

 Սույն իրավական ակտի ընդունումը պայմանավորված է ՀՀ կառավարության աշխատակազմի և Ամերիկայի Միացյալ Նահանգների միջազգային զարգացման գործակալության միջև կնքված Հանքարդյունաբերության ոլորտի թափանցիկության բարելավում ծրագրի առաջին բաղադրիչի կիրարկման անհրաժեշտությամբ:

Ամերիկայի Միացյալ Նահանգների կառավարության և Հայաստանի Հանրապետության կառավարության միջև ստորագրված AAG-111-G-13-001 համաձայնագրի 2015 թվականի նոյեմբերի 12-ի թիվ 11 իրականացման նամակով (այսուհետ` «Իրականացման նամակ») ներկայացված Հայաստանում «Հանքարդյունաբերության ոլորտի թափանցիկության բարելավում դրամաշնորհային ծրագրի շրջանակներում նախատեսված է Հանրապետական երկրաբանական ֆոնդի ՊՈԱԿ-ի տվյալների թվայնացում և հրապարակում:

Ծրագրի իրականացման արդյունքում պետք է թվայնացվի ֆոնդում առկա օգտակար հանածոների մոտ 750 հանքավայրերի և 600 հանքերևակումների վերաբերյալ կազմված շուրջ 12,000 երկրաբանական հաշվետվություններ և 8,000 միավոր քարտեզագրական և գծագրական փաթեթներ: Յուրաքանչյուր հանքավայրի մասին տեղեկատվությունը կազմված է 2-3 գրքերից: Ընդհանուր առմամբ տեղեկատվությունը պահվում է շուրջ 2,000.000 էջի վրա, որոնցից 1,800.000 էջը (հիմնականում A4 ֆորմատով) տեքստային հաշվետվություններ են, իսկ մնացած էջերը` գծագրական փաթեթներ:

Վերոնշյալ աշխատանքներն իրականացնելու նպատակով՝ ՀՀ կառավարության 30.06.2016թ. N 677-Ա որոշմամբ ՀՀ կառավարության աշխատակազմի հաշվեկշռում գտնվող՝ ընդհանուր 16,164,225 դրամ արժեքով սարքավորումները մինչև 30.12.2017թ. անհատույց օգտագործման իրավունքով արդեն իսկ հանձնվել են ՀՀ էներգետիկ ենթակառուցվածքների և բնական պաշարների նախարարության ենթակայության Հանրապետական երկրաբանական ֆոնդ ՊՈԱԿ-ին:

Նախագծով նախատեսվում է ՀՀ կառավարության աշխատակազմի կողմից ձեռք բերված սկաները ևս անհատույց օգտագործման իրավունքով հանձնել Հանրապետական երկրաբանական ֆոնդ ՊՈԱԿ-ին:

 Թվայնացման աշխատանքներն իրականացվելու են ընտրված կազմակերպության կողմից ՀՀ կառավարության աշխատակազմի կողմից տրամադրված սարքավորումներով՝ «Հանրապետական երկրաբանական ֆոնդ» պետական ոչ առևտրային կազմակերպության ք. Երևան 0025, Չարենցի փող., 46 շենք հասցեում:

**ՏԵՂԵԿԱՆՔ**

**ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆԵԼՈՒ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ և ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

ՀՀ կառավարության **Ա**նհատույց օգտագործման իրավունքով գույք տրամադրելու մասին որոշման նախագծի ընդունման կապակցությամբ Հայաստանի Հանրապետության 2016 թվականի պետական բյուջեում ծախսերի կամ եկամուտների էական ավելացում կամ նվազեցում չի նախատեսվում:

**ՏԵՂԵԿԱՆՔ**

**ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆԵԼՈՒ ԿԱՊԱԿՑՈՒԹՅԱՄԲ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

|  |  |
| --- | --- |
| 1 | ***Այլ իրավական ակտերում փոփոխությունների և/կամ լրացումների անհրաժեշտությունը*** |
|  | ՀՀ կառավարության **Ա**նհատույց օգտագործման իրավունքով գույք տրամադրելու մասին **որոշման** նախագծի ընդուն­­ման առն­չու­թյամբ այլ իրա­վա­­կան ակ­տե­­րի ըն­դուն­­ման անհ­րա­ժեշ­տու­թյուն չի առա­­ջա­­նում: |
| 2 | ***Միջազգային պայմանագրերով ստանձնած պարտավորությունների հետ համապատասխանությունը*** |
|  | Համապատասխանում է միջազգային պայմանագրերով ստանձնած պարտավորություններին: |

ԱՄՓՈՓԱԹԵՐԹ

ՀՀ կառավարության որոշման նախագծի վերաբերյալ շահագրգիռ կողմերից ստացված դիտողությունների և առաջարկությունների, դրանց ընդունման կամ չընդունման վերաբերյալ

|  |  |  |  |  |
| --- | --- | --- | --- | --- |
| հ/հ |  Առաջարկության հեղինակը (գրության ամսաթիվը, գրության համարը) | Առաջարկության բովանդակությունը | Եզրակացու-թյուն | Կատարվածփոփոխությունը |
| 1. | ՀՀ արդարադատության նախարարություն | 1.Նախագծի 3-րդ կետում անհրաժեշտ է նշել, թե սույն որոշումն ուժի մեջ մտնելուց հետո ինչ ժամկետում պետք է ապահովվի նշված գույքի անհատույց օգտագործման պայմանագրի կնքման և հանձնման-ընդունման աշխատանքների իրականացումը:2. Նախագծի նույն կետում «սույն որոշման հավելվածում» բառերն անհրաժեշտ է փոխարինել «սույն որոշման 1-ին կետում» բառերով՝ քանի որ նախագծում խոսքը գնում է մեկ միավոր գույքի մասին և այդ գույքը որևէ հավելվածով նախատեսված չէ: 3. Նախագիծն անհրաժեշտ է համաձայնեցնել շահագրգիռ մարմինների հետ: | Ընդունվել է  |  |
| 2. | ՀՀ ֆինանսների նախարարություն | 1.Նախագծի 3-րդ կետում առաջարկում ենք նախատեսել գույքի անհատույց օգտագործման պայմանագրի կնքման և հանձնման-ընդունման աշխատանքների իրականացման հստակ ժամկետ:2. Նախագծի 3-րդ կետով նշված Նախագծի հավելվածը (որտեղ պետք է նշված լիներ անհատույց օգտագործման իրավունքով տրամադրվող գույքը` ներառյալ համապատասխան արժեքը) ներկայացված չէ: | Ընդունվել է Հանձնվող գույքը նշված է 1-ին կետում |  |
| 3. | ՀՀ Էներգետիկ ենթակառուցվածքների և բնական պաշարների նախարարություն | Դիտողություններ և առաջարկություններ չկան: | Ընդունվել է ի գիտություն: |  |
| 4. | ՀՀ ԿԱ պետական գույքի կառավարման վարչություն | Դիտողություններ և առաջարկություններ չկան: | Ընդունվել է ի գիտություն: |  |